Rosssee

Die Rosssee is 'n see van die Suidelike Oseaan tussen Oos- en Wes-Antarktika. Die Rosssee is ná die Britse kaptein en ontdekkingsreisiger James Clark Ross genoem, wat die see in 1841 vir die eerste keer bevaar het. Die see het 'n oppervlakte van sowat 960 000 km² en 'n maksimum diepte van 1 200 m. Die Rosssee is tussen Victorialand se Kaap Adare in die weste, Koning-Eduard-VII-Land se Kaap Colbeck in die ooste en Rosseiland in die noorde geleë. Die Rosssee grens in die noordooste aan die Somofsee en in die weste aan 'n naamlose see, sowat 1 000 km verder wes is die Amundsensee geleë. Die 60ste suidelike breedtegraad vorm die noordelike grens. Soos al die seë van Antarktika is die Rosssee noord van die Suidpool geleë en feitlik die hele jaar gevries. Die Rosssee word deur Nieu-Seeland as deel van die Ross-Afhanklikheid opgeëis en tot sy Antarktis-gebied gereken, maar omdat dit volgens internasionale reg nie erken word nie, val die see soos die res van Antarktika onder die saak van die Antarktis-verdrag. Eksterne skakels Wikimedia Commons het meer media in die kategorie Rosssee. (en) "Ross Sea". Encyclopædia Britannica. 9 Februarie 2018. Besoek op 21 Maart 2018.